ddrg/super_eurlex huggingface dataset:
Oficialusis leidinys L 202 , 18/07/1998 p. 0027 - 0027



Komisijos reglamentas (EB) Nr. 1550/98 1998 m. liepos 17 d. iš dalies pakeičiantis Reglamentą (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1587/96 [2], ypač į jo 6 straipsnio 6 dalį ir 12 straipsnio 3 dalį, kadangi Komisijos reglamentas (EB) Nr. 2571/97 [3], iš dalies pakeistas Reglamentu (EB) Nr. 1061/98 [4], nustatančiu, kad laikotarpis, per kurį 1 straipsnyje nurodyti produktai turi būti perdirbami ir pridedami į galutinius produktus, turi būti sumažintas nuo šešių iki trijų mėnesių; kadangi šis pakeitimas buvo padarytas dėl ypatingai didelio kiekio pagalbos prašymų; kadangi dėl to sumažėjo prašomos pagalbos kiekiai; kadangi, atsižvelgiant į šią naują situaciją, nustatytas laikotarpis, per kurį produktai turi būti pridedami į galutinius produktus, turėtų būti pratęstas iki keturių mėnesių; kadangi, jei 11 straipsnyje nustatytas laikotarpis viršijamas mažiau kaip 60 dienų, Reglamento (EB) Nr. 2571/97 18 straipsnio 3 dalies antra pastraipa ir 22 straipsnio 4 dalies trečia pastraipa nustato 4 ekiu baudą už toną per dieną; kadangi, atsižvelgiant į esamą rinkos situaciją, ši suma yra per maža ir turėtų būti padidinta iki 6 ekiu už toną per dieną; kadangi šiame reglamente nustatytos priemonės atitinka Pieno ir pieno produktų verslo vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo reglamentu Reglamentas (EB) Nr. 2571/97 keičiamas taip: 1) 11 straipsnyje "tris mėnesius" keičiama į "keturis mėnesius"; 2) 18 straipsnio 3 dalies antroje pastraipoje ir 22 straipsnio 4 dalies trečioje pastraipoje "4 ekiu už toną per dieną" keičiama į "6 ekiu už toną per dieną". 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas kiekiams, paskirtiems po keturiolikto kvietimo dalyvauti konkurse. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. liepos 17 d. Komisijos vardu Franz Fischler Komisijos narys [1] OL L 148, 1968 6 28, p. 13. [2] OL L 206, 1996 8 16, p. 21. [3] OL L 350, 1997 12 20, p. 3. [4] OL L 152, 1998 5 26, p. 3. --------------------------------------------------
Oficialusis leidinys L 223 , 11/08/1998 p. 0004 - 0004



Komisijos reglamentas (EB) Nr. 1764/98, 1998 m. rugpjūčio 10 d. iš dalies keičiantis Reglamentą (EB) Nr. 1439/95, nustatantį išsamias Tarybos reglamento (EEB) Nr. 3013/89 taikymo taisykles, susijusias su avienos ir ožkienos sektoriaus produktų importu bei eksportu EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1] su paskutiniais pakeitimais, padarytais Reglamentu (EB) Nr. 1589/96 [2], ypač į jo 9 straipsnio 2 dalį ir 12 straipsnio 4 dalį, kadangi Australija ir Naujoji Zelandija paskyrė naujas kilmės dokumentus išduodančias agentūras; kadangi reikėtų atitinkamai pataisyti Komisijos reglamento (EB) Nr. 1439/95 [3] su paskutiniais pakeitimais, padarytais Reglamentu (EB) Nr. 2526/95 [4], I priedą; kadangi Australijos paskyrimas galioja nuo 1998 m. liepos 1 d., minėtos agentūros išduotus dokumentus galiojančiais reikėtų laikyti taip pat nuo tos dienos; kadangi šiame reglamente nustatytos priemonės atitinka Avių ir ožkų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1439/95 I priedas keičiamas taip: a) institucija "Australian Meat and Livestock Corporation" pakeičiama "Department of Primary Industries and Energy"; b) institucija "New Zealand Meat Producers Board" pakeičiama "New Zealand Meat Board". 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. 1 straipsnio a punktas taikomas nuo 1998 m. liepos 1 d., o 1 straipsnio b punktas – nuo 1998 m. rugsėjo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. rugpjūčio 10 d. Komisijos vardu Martin Bangemann Komisijos narys [1] OL L 289, 1989 10 7, p. 1. [2] OL L 206, 1996 8 16, p. 25. [3] OL L 143, 1995 6 27, p. 7. [4] OL L 258, 1995 10 28, p. 48. --------------------------------------------------
Oficialusis leidinys L 102 , 02/04/1998 p. 0021 - 0021



Komisijos reglamentas (EB) Nr. 738/98 1998 m. balandžio 1 d. laikinai nukrypstantis nuo Reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2634/97 [2], ypač į jo 9 ir 13 straipsnius, kadangi 1995 m. birželio 26 d. Komisijos reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių ir panaikinančio Reglamentą (EEB) Nr. 2377/80 [3] su paskutiniais pakeitimais, padarytais Reglamentu (EB) Nr. 260/98 [4] 10 straipsnio 1 dalis numato, kad eksporto licencijos išduodamos penktą darbo dieną nuo paraiškos pateikimo, jei Komisija per tą laiką nesiėmė jokių konkrečių veiksmų; kadangi dėl valstybinių švenčių 1998 m. ir nereguliaraus Europos Bendrijų oficialiojo leidinio publikavimo šiomis dienomis svarstymui skirtas penkių dienų laikotarpis yra per trumpas, kad būtų užtikrintas patikimas rinkos valdymas, jis pratęsiamas iki septynių dienų; kadangi šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Nepaisant Reglamento (EB) Nr. 1445/95 10 straipsnio 1 dalies, licencijos paraiškoms, pateiktoms nuo: - 1998 m. balandžio 6 d. iki 8 d., - 1998 m. balandžio 27 d. iki 29 d., - 1998 m. gegužės 18 d. iki 20 d., - 1998 m. gruodžio 21 d. iki 30 d., išduodamos septintą darbo dieną nuo paraiškos pateikimo dienos, jei Komisija per tą laiką nesiima jokių konkrečių veiksmų, kaip nurodyta šio reglamento 10 straipsnio 2 dalyje. 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. balandžio 1 d. Komisijos vardu Franz Fischler Komisijos narys [1] OL L 148, 1968 6 28, p. 24. [2] OL L 356, 1997 12 31, p. 13. [3] OL L 143, 1995 6 27, p. 35. [4] OL L 25, 1998 1 31, p. 42. --------------------------------------------------
Oficialusis leidinys L 120 , 23/04/1998 p. 0010 - 0010



Komisijos reglamentas (EB) Nr. 843/98 1998 m. balandžio 22 d. iš dalies keičiantis Tarybos reglamentą (EB) Nr. 2200/97 dėl obelimis, kriaušėmis, persikais ir nektarinais apsodintų plotų, kuriems gali būti suteiktos vaismedžių išrovimo išmokos, paskirstymo tarp valstybių narių EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1997 m. spalio 30 d. Tarybos reglamentą (EB) Nr. 2200/97 dėl Bendrijos obuolių, kriaušių, persikų ir nektarinų produkcijos gerinimo [1], ypač į jo 1 straipsnio 2 dalį, kadangi Reglamento (EB) Nr. 2200/97 1 straipsnio 2 dalis tarp valstybių narių paskirsto plotus, kuriems gali būti suteiktos to reglamento 1 straipsnio 1 dalyje numatytos išmokos už vaismedžių išrovimą; kadangi to reglamento 1 straipsnio 2 dalis nustato to paskirstymo ribas ir jų dalinių pakeitimų priėmimo tvarką; kadangi vadovaujantis iki 1998 m. balandžio 1 d. Komisijos gauta informacija tam tikrose valstybėse narėse pateiktos paraiškos dėl išmokų už vaismedžių išrovimą apima mažesnius plotus, negu nurodytieji anksčiau paminėto reglamento 1 straipsnio 2 dalyje; kadangi paraiškas išmokoms už obelų ir kriaušių išrovimą dar galima teikti dėl 630 hektarų ploto bei už persikų ir nektarinų medžių išrovimą – dėl 1264 hektarų ploto; kadangi šie plotai turėtų būti paskirstyti valstybėms narėms, kuriose paraiškose nurodyti plotai viršija pirmiau minėto reglamento 1 straipsnio 2 dalyje paminėtus plotus ir teikiant pirmenybę toms valstybėms narėms, kuriose didžiausią visos gamybos procentų dalį sudaro pašalinimai iš apyvartos; kadangi vis dėlto pervedimai neturėtų paliesti mažesnių kaip maždaug 50 hektarų dydžio plotų; kadangi šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2200/97 1 straipsnio 2 dalyje esanti lentelė pakeičiama taip: "Valstybės narės | Obelys ir kriaušės (ha) | Persikai ir nektarinai (ha) | Belgija | 118 | — | Vokietija | 894 | 3 | Danija | — | — | Graikija | 599 | 2780 | Ispanija | 1412 | 2564 | Prancūzija | 3181 | 1414 | Airija | — | — | Italija | 2389 | 2994 | Liuksemburgas | — | — | Nyderlandai | 593 | — | Austrija | 139 | 19 | Portugalija | 325 | 226 | Suomija | 5 | — | Švedija | 40 | — | Jungtinė Karalystė | 305 | —" | 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. balandžio 22 d. Komisijos vardu Franz Fischler Komisijos narys [1] OL L 303, 1997 11 6, p. 3. --------------------------------------------------
Oficialusis leidinys L 018 , 23/01/1999 p. 0007 - 0007



Tarybos reglamentas (EB) Nr. 150/1999 1999 m. sausio 19 d. iš dalies keičiantis Reglamentą (EEB) Nr. 2262/84, nustatantį specialiąsias priemones dėl alyvų aliejaus EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi pagal Reglamento (EEB) Nr. 2262/84 [3] 1 straipsnio 5 dalį Taryba, remdamasi Komisijos pasiūlymu, kvalifikuota balsų dauguma iki 1999 m. sausio 1 d. turi patvirtinti agentūrų realiųjų išlaidų finansavimo metodą, įsigaliosiantį nuo 1999–2000 prekybos metų; kadangi nuo 1998–1999 prekybos metų alyvų aliejaus sektoriaus rinkos organizacijos reformai pradėtas taikyti pereinamasis trejų metų laikotarpis; kadangi paprastai agentūroms patikimas darbas turi būti atliktas per pereinamąjį laikotarpį bei pirmuosius prekybos metus po jo; kadangi todėl turėtų būti numatyta galimybė Bendrijai prisidėti prie agentūrų išlaidų finansavimo tuo laikotarpiu, siekiant užtikrinti joms galimybę veikti veiksmingai, bet pagal taisykles ir neperžengiant administracinės autonomijos ribų, nustatytų Reglamente (EEB) Nr. 2262/84, PRIĖMĖ ŠĮ REGLAMENTĄ: 1 straipsnis Paskutinės dvi Reglamento (EEB) Nr. 2262/84 1 straipsnio 5 dalies pastraipos pakeičiamos taip: "50 % agentūrų realių išlaidų per trejų metų laikotarpį, prasidedantį 1999–2000 prekybos metais, yra finansuojama iš Europos Bendrijų bendrojo biudžeto. Iki 2001 m. spalio 1 d. Komisija turi apsvarstyti poreikį išlaikyti Bendrijos įnašą finansuojant agentūrų išlaidas ir, tam tikrais atvejais, pateikti Tarybai pasiūlymą. Laikantis Sutarties 43 straipsnio 2 dalyje nustatytos tvarkos, iki 2002 m. sausio 1 d. Taryba turi priimti sprendimą dėl atitinkamo minėtų išlaidų finansavimo." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. sausio 19 d. Tarybos vardu Pirmininkas K.-H. Funke [1] OL C 383, 1998 12 10, p. 22. [2] 1999 m. sausio 13 d. nuomonė (dar nepaskelbta Oficialiajame leidinyje). [3] OL L 208, 1984 8 3, p. 11. Reglamentas su paskutiniais pakeitimais, padarytais Reglamentu (EB) Nr. 2599/97 (OL L 351, 1997 12 23, p. 17). --------------------------------------------------
Oficialusis leidinys L 139 , 02/06/1999 p. 0001 - 0002



Tarybos reglamentas (EB, Euratomas) Nr. 1149/1999 1999 m. gegužės 25 d. iš dalies keičiantis Reglamentą (EB, Euratomas) Nr. 2728/94, įsteigiantį Išorės veiksmų garantijų fondą EUROPOS SĄJUNGOS TARYBA, atsižvelgdama į Europos bendrijos steigimo sutartį, ir ypač į jos 308 straipsnį, atsižvelgdama į Europos atominės energijos bendrijos steigimo sutartį, ir ypač į jos 203 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Audito Rūmų nuomonę [3], kadangi: (1) Garantijų fondas sudaromas iš Europos Bendrijų bendro biudžeto įmokų, palūkanų už savo investuotas lėšas ir iš skolininkų atgautų sumų, kai Fondas jau yra grąžinęs garantuotas paskolas; (2) Garantijų fondo veiklos praktika rodo, kad 9 % – pakankamas santykis tarp Fondo išteklių ir garantuotų pagrindinių skolinių įsipareigojimų, pridėjus mokėtinas palūkanas; (3) norint gauti planuojamą sumą pakanka į Garantijų fondą įmokėti 9 % nuo kiekvienos garantijos suteikimo operacijos; (4) Garantijų fondas pasiekė planuojamą sumą 1997 m. gruodžio 31 d., todėl reikėtų pakoreguoti normą; (5) kai tik Garantijų fondas viršija planuojamą sumą, perviršis grąžinamas į Europos Bendrijų bendrą biudžetą; (6) Komisija Europos Parlamentui ir Tarybai turėtų pateikti ataskaitą apie Fondo veiklą ir atsižvelgti į galimus rizikos Garantijų fondui dėl Bendrijos plėtros pokyčius; (7) atitinkamai turėtų būti pakeistas Reglamentas (EB, Euratomas) Nr. 2728/94 [4]; (8) Sutartys nenumato jokių kitų įgaliojimų, reikalingų šiam reglamentui priimti, išskyrus numatytuosius EB sutarties 308 straipsnyje ir EAEB sutarties 203 straipsnyje, PRIĖMĖ ŠĮ REGLAMENTĄ: 1 straipsnis Reglamentas (EB, Euratomas) Nr. 2728/94 iš dalies keičiamas taip: 1. 3 straipsnio antra pastraipa pakeičiama taip: "Planuojamą sumą sudaro 9 % visų Bendrijos neįvykdytų skolinių kapitalinių įsipareigojimų nuo kiekvienos operacijos, pridėjus nesumokėtas palūkanas." 2. 4 straipsnio 1 dalis pakeičiama taip: "Įmokas, numatytas 2 straipsnio pirmoje įtraukoje, sudaro 9 % nuo operacijų kapitalinės vertės."; 3. 5 straipsnio pirma pastraipa pakeičiama taip: "Jei, skolininkams nevykdant savo įsipareigojimų, įvykdomi garantijose numatyti įsipareigojimai ir Fondo lėšos dėl to sumažėja iki 75 % planuojamos sumos, įmokų nuo naujų operacijų norma padidinama iki 10 %, iki tol, kol bus vėl pasiekta planuojama suma." 4. 9 straipsnis pakeičiamas taip: "Sudarius pirmąją Stojimo sutartį su šalimis kandidatėmis ir iki 2006 m. gruodžio 31 d. Komisija Europos Parlamentui ir Tarybai pateikia išsamias Fondo veiklos ataskaitas. Prireikus Komisija Tarybai pateikia atitinkamus pasiūlymus dėl Fondo parametrų pakeitimo." 2 straipsnis Šis reglamentas įsigalioja 2000 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gegužės 25 d. Tarybos vardu Pirmininkas H. Eichel [1] OL C 32, 1999 2 6, p.11. [2] OL C 379, 1998 12 7, p. 155. [3] Nuomonė pareikšta 1998 m. spalio 30 d. [4] OL L 293, 1994 11 12, p. 1. --------------------------------------------------
Oficialusis leidinys L 304 , 27/11/1999 p. 0014 - 0014



Komisijos reglamentas (EB) Nr. 2502/1999 1999 m. lapkričio 26 d. iš dalies keičiantis Reglamentą (EEB) Nr. 2166/83, nustatantį leidimų sistemą tam tikroms žvejybos rūšims Šiaurės Škotijos zonoje (Shetland area) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 20 d. Tarybos reglamentą (EEB) Nr. 3760/92, nustatantį Bendrijos žuvininkystės ir akvakultūros sistemą [1], su paskutiniais pakeitimais, padarytais Reglamentu (EB) Nr. 1181/98 [2], ypač į jo 7 straipsnio 2 dalį, kadangi: (1) 1983 m. liepos 29 d. Komisijos reglamentas (EEB) Nr. 2166/83, nustatantis leidimų sistemą tam tikroms žvejybos rūšims Šiaurės Škotijos zonoje (Shetland area) [3], nustato pranešimo apie Bendrijos žvejybos laivų, žvejojančių atitinkamoje zonoje, judėjimą, pateikimo tvarką; (2) 1997 m. liepos 29 d. Komisijos reglamentas (EB) Nr. 1489/97, nustatantis išsamias Tarybos reglamento (EEB) Nr. 2847/93 dėl palydovinio ryšio laivų stebėjimo sistemos taikymo taisykles [4] su paskutiniais pakeitimais, padarytais Reglamentu (EB) Nr. 2445/1999 [5], nustato konkrečius duomenis, kuriuos privalo perduoti Bendrijos žvejybos laivai, patenkantys į palydovinio ryšio laivų stebėjimo sistemą (VMS); (3) siekiant sumažinti krūvį tam tikrų žvejybos rūšių atžvilgiu, zonoje į šiaurę nuo Škotijos (Shetland area) žvejojantys laivai, kuriems taikoma VMS ir kurie perduoda reikalingus duomenis via VMS, turi būti atleisti nuo reikalavimo pranešti apie savo judėjimą; (4) dėl to reikia atitinkamai iš dalies keisti Reglamentą (EEB) Nr. 2166/83; (5) kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2166/83 4 straipsnyje pridedama tokia dalis: "3. Tačiau Bendrijos žvejybos laivai, žvejojantys zonoje, kurioje taikoma palydovinio ryšio laivų stebėjimo sistema, kurie perduoda reikalingus duomenis via VMS pagal Komisijos reglamento (EB) Nr. 1489/97 [6] 3 straipsnį, atleidžiami nuo pareigos pranešti apie 1 dalyje numatytą judėjimą." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. lapkričio 26 d. Komisijos vardu Franz Fischler Komisijos narys [1] OL L 389, 1992 12 31, p. 1. [2] OL L 164, 1998 6 9, p. 1. [3] OL L 206, 1983 7 30, p. 71. [4] OL L 202, 1997 7 30, p. 18. [5] OL L 298, 1999 11 19, p. 5. [6] OL L 202, 1997 7 30, p. 18. --------------------------------------------------
Oficialusis leidinys L 327 , 21/12/1999 p. 0012 - 0012



Tarybos reglamentas (EB) Nr. 2704/1999 1999 m. gruodžio 14 d. iš dalies keičiantis Reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) Tarybos reglamento (EB) Nr. 1251/1999 [4] 6 straipsnio 3 dalis nustato, jog atskirta žemė gali būti naudojama gauti medžiagoms, iš kurių Bendrijoje gaminami produktai, kurie nėra pirmiausia skirti maistui ar pašarams, jeigu yra taikomos veiksmingos kontrolės sistemos. (2) Siekiant užtikrinti, kad būtų laikomasi Europos ekonominės bendrijos ir Jungtinių Amerikos Valstijų susitarimo memorandumo dėl tam tikrų aliejinių augalų sėklų, pasirašyto pagal GATT, 7 punktą, būtina numatyti galimybę mažinti šalutinių produktų, kurie gali būti naudojami pašarui ar maistui gaminti, kiekį, jei priešingu atveju tokių šalutinių produktų bendras metinis kiekis per metus viršytų 1 milijoną metrinių tonų, išreikštų sojos miltų ekvivalentu. (3) Dėl to reikia iš dalies pakeisti Reglamentą (EB) Nr. 1251/1999, PRIĖMĖ šĮ REGLAMENTĄ: 1 straipsnis Reglamento (EB) Nr. 1251/1999 6 straipsnio 3 dalis papildoma šia pastraipa: "Jei šalutinių produktų, kurie gali būti naudojami pašarui ar maistui gaminti, kiekis, galintis susidaryti dėl aliejinių augalų sėklų auginimo žemėje, atskirtoje pagal pirmąją pastraipą, remiantis su gamintojais sudarytose sutartyse numatytais kiekiais, per metus viršys 1 milijoną metrinių tonų, išreikštų sojos pupelių miltų ekvivalentu, siekiant neviršyti 1 milijono metrinių tonų ribos, mažinamas kiekvienoje sutartyje numatytas kiekis, kuris gali būti naudojamas pašarui ar maistui gaminti." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 14 d. Tarybos vardu Pirmininkas K. Hemilä [1] OL C 12, 1996 1 17, p. 11. [2] OL C 141, 1996 5 13, p. 277. [3] OL C 97, 1996 4 1, p. 30. [4] OL L 160, 1999 6 26, p. 1. --------------------------------------------------
Oficialusis leidinys L 327 , 21/12/1999 p. 0011 - 0011



Tarybos reglamentas (EB) Nr. 2703/1999 1999 m. gruodžio 14 d. iš dalies keičiantis Reglamentą (EB) Nr. 2596/97, pratęsiantį Austrijos, Suomijos ir Švedijos stojimo akto 149 straipsnio 1 dalyje numatytą laikotarpį EUROPOS SĄJUNGOS TARYBA, atsižvelgdama į Austrijos, Suomijos ir Švedijos stojimo aktą, ypač į jo 149 straipsnio 2 dalį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Reglamento (EB) Nr. 2596/97 [3] 1 straipsnio antra pastraipa iki 1999 m. gruodžio 31 d. pratęsia laikotarpį, per kurį galima priimti pereinamojo laikotarpio priemones dėl riebalų kiekio žmonėms skirtame piene Suomijoje ir Švedijoje; sunkumų, prisitaikant prie Bendrijos taisyklių, kurie privertė priimti šias pereinamojo laikotarpio priemones, neįmanoma įveikti iki 1999 m. gruodžio 31 d.; (2) dėl šios priežasties būtina pasinaudoti 1994 m. Stojimo akte suteikta galimybe pratęsti minėtą laikotarpį; tinkamiausias būtų papildomas ketverių metų laikotarpis; (3) reikia numatyti patikrinimą per laikotarpio vidurį, ką pasiekė šios valstybės narės taikydamos Bendrijos taisykles, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2596/97 1 straipsnio antra pastraipa pakeičiama tokiu tekstu: "Tačiau reikalavimams dėl riebalų kiekio žmonėms skirtame ir pagamintame Suomijoje ir Švedijoje piene šis laikotarpis pratęsiamas iki 2003 m. gruodžio 31 d. Iki 2001 m. gruodžio 31 d. Suomija ir Švedija praneša Komisijai apie priimtas priemones, prisitaikant prie Bendrijos taisyklių. Šių pranešimų pagrindu Komisija pateikia Tarybai ataskaitą apie padarytą atitinkamų valstybių narių pažangą." 2 straipsnis Šis reglamentas įsigalioja 2000 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 14 d. Tarybos vardu Pirmininkas K. Hemilä [1] OL C 342, 1999 11 30, p. 35. [2] 1999 m. gruodžio 2 d. pareikšta nuomonė (dar nepaskelbta Oficialiajame leidinyje). [3] OL L 351, 1997 12 23, p. 12. --------------------------------------------------